LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL ŽEMĖS ŪKIO MINISTRO 2004 M. GRUODŽIO 10 D. ĮSAKYMO Nr. 3D-656 „DĖL VALSTYBĖS ĮMONĖS LIETUVOS ŽEMĖS ŪKIO IR MAISTO PRODUKTŲ RINKOS REGULIAVIMO AGENTŪROS VYKDOMOS VEIKLOS, SUSIJUSIOS SU INTERVENCINIU PIRKIMU IR KITOMIS INTERVENCINĖMIS PRIEMONĖMIS, IŠLAIDŲ FINANSAVIMO TAISYKLIŲ PATVIRTINIMO“ PAKEITIMO

2011 m. gegužės 6 d. Nr. 3D-388

Vilnius

Pakeičiu:

1. Lietuvos Respublikos žemės ūkio ministro 2004 m. gruodžio 10 d. įsakymą Nr. 3D-656 „Dėl Valstybės įmonės Lietuvos žemės ūkio ir maisto produktų rinkos reguliavimo agentūros vykdomos veiklos, susijusios su intervenciniu pirkimu ir kitomis intervencinėmis priemonėmis, išlaidų finansavimo taisyklių patvirtinimo“ (Žin., 2004, Nr. 180-6680; 2006, Nr. 93-3670) ir išdėstau preambulę taip:

„Vadovaudamasis Žemės ūkio ir maisto produktų intervencinių pirkimų ir su jais susijusių išlaidų administravimo ir finansavimo taisyklių, patvirtintų Lietuvos Respublikos žemės ūkio ministro 2004 m. spalio 5 d. įsakymu Nr. 3D-544 (Žin., 2004, Nr. 149-5424; 2006, Nr. 90-3542), 37 punktu ir Žemės ūkio ministerijos programų priemonėms įgyvendinti skirtų lėšų administravimo tvarkos aprašu, patvirtintu Lietuvos Respublikos žemės ūkio ministro 2011 m. balandžio 12 d. įsakymu Nr. 3D-314 (Žin., 2011, Nr. 45-2133),“.

2. Valstybės įmonės Lietuvos žemės ūkio ir maisto produktų rinkos reguliavimo agentūros vykdomos veiklos, susijusios su intervenciniu pirkimu ir kitomis intervencinėmis priemonėmis, išlaidų finansavimo taisykles, patvirtintas 1 punkte nurodytu įsakymu:

2.1. Išdėstau 1 punktą taip:

„1. Valstybės įmonės Lietuvos žemės ūkio ir maisto produktų rinkos reguliavimo agentūros vykdomos veiklos, susijusios su intervenciniu pirkimu ir kitomis intervencinėmis priemonėmis, išlaidų finansavimo taisyklės (toliau – taisyklės) parengtos vadovaujantis Lietuvos Respublikos Vyriausybės 1998 m. gegužės 21 d. nutarimu Nr. 617 „Dėl Lietuvos žemės ūkio ir maisto produktų rinkos reguliavimo agentūros“ (Žin., 1998, Nr. 48-1317; 2004, Nr. 142-5194), Lietuvos Respublikos Vyriausybės 2006 m. spalio 11 d. nutarimu Nr. 987 „Dėl valstybės institucijų, savivaldybių ir kitų juridinių asmenų, atsakingų už Europos žemės ūkio garantijų fondo priemonių įgyvendinimą, paskyrimo“ (Žin., 2006, Nr. 110-4171), Žemės ūkio ir maisto produktų intervencinių pirkimų ir su jais susijusių išlaidų administravimo ir finansavimo taisyklių, patvirtintų Lietuvos Respublikos žemės ūkio ministro 2004 m. spalio 5 d. įsakymu Nr. 3D-544 (Žin., 2004, Nr. 149-5424; 2006, Nr. 90-3542), 37 punktu ir Žemės ūkio ministerijos programų priemonėms įgyvendinti skirtų lėšų administravimo tvarkos aprašu, patvirtintu Lietuvos Respublikos žemės ūkio ministro 2011 m. balandžio 12 d. įsakymu Nr. 3D-314 (Žin., 2011 Nr. 45-2133).“

2.2. Išdėstau 4 punktą taip:

„4. Iš Žemės ūkio rinkos reguliavimo ir pajamų palaikymo programos (valstybės biudžeto lėšos ir PVM) lėšų gali būti finansuojamos šios Rinkos reguliavimo agentūros veiklos išlaidos:

4.1. bendrosios veiklos išlaidos:

4.1.1. darbo užmokestis;

4.1.2. įmokos socialiniam draudimui, garantiniam mokesčiui, kuris mokamas į Garantinį fondą;

4.1.3. komandiruotės;

4.1.4. komunalinės paslaugos;

4.1.5. ryšių paslaugos;

4.1.6. automobilių eksploatavimas;

4.1.7. turto draudimas;

4.1.8. kanceliariniai reikmenys;

4.1.9. leidinių prenumerata;

4.1.10. kompiuterių techninė priežiūra;

4.1.11. darbuotojų mokymas, kvalifikacijos tobulinimas;

4.1.12. auditas;

4.1.13. reprezentacinės išlaidos (ne didesnės nei 1 proc. atitinkamų metų asignavimų išlaidoms);

4.1.14. mokestis už valstybės turto naudojimą patikėjimo teise ir kiti mokesčiai valstybės biudžetui;

4.1.15. ūkinės prekės ir kitos išlaidos;

4.1.16. ilgalaikis turtas, kuriam įsigyti lėšos Valstybės investicijų programoje neplanuojamos;

4.1.17. ilgalaikio materialiojo turto einamasis remontas;

4.2. kitos su intervenciniu pirkimu susijusios išlaidos:

4.2.1. konvertavimo išlaidos;

4.2.2. įsipareigojimo mokesčiai bankui;

4.2.3. kredito įforminimo ir aptarnavimo mokesčiai;

4.2.4. sutarties pratęsimo mokesčiai;

4.2.5. netesybų mokesčiai;

4.2.6. mokesčiai bankui už atliktus mokestinius pavedimus;

4.2.7. garantinis užmokestis, kuris mokamas UAB Žemės ūkio paskolų garantijų fondui už garantijos suteikimą kredito įstaigoms dėl jų teikiamų kreditų intervenciniams produktams pirkti.“

2.3. Išdėstau 6 punktą taip:

„6. Lėšas, reikalingas Rinkos reguliavimo agentūrai vykdyti veiklą, susijusią su intervenciniu pirkimu ir kitomis intervencinėmis priemonėmis, atsižvelgdamas į Žemės ūkio ministerijos programų priemonių įgyvendinimo priežiūros komisijos (toliau – komisija) siūlymus, nustato žemės ūkio ministras.“

2.4. Išdėstau 7 punktą taip:

„7. Lėšos šių taisyklių 4 punkte nurodytoms išlaidoms finansuoti skiriamos sudarant ministerijos bei Rinkos reguliavimo agentūros sutartį, kurioje numatyta lėšų pervedimo, panaudojimo ir atsiskaitymo tvarka.“

2.5. Išdėstau 8 punktą taip:

„8. Sutarčiai parengti Rinkos reguliavimo agentūra asmeniui, atsakingam už priemonės finansavimą, o jei jis nepaskirtas – priemonės vadovui pateikia veiklos, kuriai finansuoti skiriamos biudžeto lėšos, vertinimo kriterijus, planuojamą detalų biudžeto lėšų paskirstymą pagal išlaidų ekonominę paskirtį, o tais atvejais, kai dalį lėšų numatoma naudoti darbo užmokesčiui, išlaidų darbo užmokesčiui apskaičiavimą.“

2.6. Išdėstau 10 punktą taip:

„10. Rinkos reguliavimo agentūra, atsiskaitydama už įsipareigojimus, asmeniui, atsakingam už priemonės įgyvendinimą, o jei jis nepaskirtas – priemonės vadovui pateikia:

10.1. sąmatos įvykdymo ataskaitą;

10.2. padarytas faktines išlaidas pateisinančių dokumentų sąrašą, patvirtintą Rinkos reguliavimo agentūros vadovo ir vyriausiojo finansininko parašais bei antspaudu, ir prireikus dokumentų originalus ar patvirtintas jų kopijas;

10.3. šalių sutartinių įsipareigojimų įvykdymo aktą;

10.4. vertinimo kriterijų ataskaitą.“

2.7. Išdėstau 101 punktą taip:

„101. Iš Rinkos reguliavimo agentūros gautą šalių sutartinių įsipareigojimų įvykdymo aktą vizuoja asmuo, atsakingas už priemonės įgyvendinimą, jo tiesioginis vadovas, pasirašo priemonės vadovas ir tvirtina ministerijos kancleris. Tuo atveju, kai pateikiama biudžeto išlaidų sąmatos vykdymo ataskaita pagal formą Nr. 2, patvirtinta Lietuvos Respublikos finansų ministro 2008 m. gruodžio 31 d. įsakymu Nr. 1K-465 (Žin., 2009, Nr. 3-60; 2010, Nr. 62-3084; 2011, Nr. 40-1930), ją vizuoja Buhalterinės apskaitos skyriaus atsakingas darbuotojas.“

2.8. Išdėstau 102 punktą taip:

„102. Asmuo, atsakingas už priemonės įgyvendinimą, arba priemonės vadovas, užpildęs ir pasirašęs Ministerijos vykdomų programų priemonėms įgyvendinti sudaromų sutarčių įvykdymo vertinimo ataskaitą, kurios formą tvirtina ministerijos kancleris, pateikia ją kartu su šalių sutartinių įsipareigojimų įvykdymo aktu ministerijos Buhalterinės apskaitos skyriui.“

2.9. Išdėstau 2, 3 priedus nauja redakcija (pridedama).

Žemės ūkio ministras	Kazys Starkevičius